title: Vykonávacie nariadenie Komisie (EÚ) 2017/1958 z 26. októbra 2017 o vydávaní dovozných povolení na ryžu v rámci colných kvót otvorených na čiastkové obdobie október 2017 vykonávacím nariadením (EÚ) č. 1273/2011

text:
               27.10.2017

               SK

               Úradný vestník Európskej únie

               L 277/9

         VYKONÁVACIE NARIADENIE KOMISIE (EÚ) 2017/1958
   z 26. októbra 2017
   o vydávaní dovozných povolení na ryžu v rámci colných kvót otvorených na čiastkové obdobie október 2017 vykonávacím nariadením (EÚ) č. 1273/2011
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188,
   keďže:

               (1)

               Vykonávacím nariadením Komisie (EÚ) č. 1273/2011 (2) sa otvorila a stanovila správa určitých colných kvót na dovoz ryže a zlomkovej ryže, ktoré sa rozdelili podľa krajiny pôvodu a podľa viacerých čiastkových období v súlade s prílohou I k uvedenému nariadeniu.

               (2)

               Október je jediným čiastkovým obdobím pre kvótu s poradovým číslom 09.4138 stanovenú v článku 1 ods. 1 písm. a) vykonávacieho nariadenia (EÚ) č. 1273/2011. Táto kvóta obsahuje nevyužité zostatkové množstvá kvót s poradovým číslom 09.4127 – 09.4128 – 09.4129 a 09.4130 z predchádzajúceho čiastkového obdobia. Október je posledným čiastkovým obdobím pre kvóty stanovené v článku 1 ods. 1 písm. b) a e) vykonávacieho nariadenia (EÚ) č. 1273/2011, ktoré zahŕňajú nevyužité zostatkové množstvá z predchádzajúceho čiastkového obdobia.

               (3)

               Z oznámení zaslaných v súlade s článkom 8 písm. a) vykonávacieho nariadenia (EÚ) č. 1273/2011 vyplýva, že v prípade kvóty s poradovým číslom 09.4138 sa žiadosti podané počas prvých 10 pracovných dní mesiaca október 2017 podľa článku 4 ods. 1 uvedeného vykonávacieho nariadenia vzťahujú na množstvo, ktoré je väčšie ako dostupné množstvo. Malo by sa teda určiť, do akej miery sa môžu dovozné povolenia vydávať, a to stanovením alokačného koeficientu, ktorý sa má uplatniť na požadované množstvo v prípade príslušnej kvóty a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).

               (4)

               Z týchto oznámení takisto vyplýva, že v prípade kvóty s poradovým číslom 09.4148 sa žiadosti podané počas prvých 10 pracovných dní mesiaca október 2017 podľa článku 4 ods. 1 vykonávacieho nariadenia (EÚ) č. 1273/2011 vzťahujú na množstvo, ktoré je nižšie ako dostupné množstvo.

               (5)

               Okrem toho je potrebné oznámiť konečný percentuálny podiel využitia každej kvóty stanovenej vykonávacím nariadením (EÚ) č. 1273/2011 počas roka 2017.

               (6)

               Aby sa zabezpečilo, že vydávanie dovozných povolení bude prebiehať náležitým spôsobom, toto nariadenie by malo nadobudnúť účinnosť okamžite po jeho uverejnení,

         PRIJALA TOTO NARIADENIE:
   Článok 1
   1.   V prípade žiadostí o dovozné povolenie na ryžu, na ktorú sa vzťahuje kvóta s poradovým číslom 09.4138 uvedená vo vykonávacom nariadení (EÚ) č. 1273/2011, podaných počas prvých 10 pracovných dní mesiaca október 2017, sa vydajú povolenia na požadované množstvo upravené alokačným koeficientom určeným v prílohe k tomuto nariadeniu.
   2.   Konečný percentuálny podiel využitia každej kvóty počas roka 2017, stanovenej vykonávacím nariadením (EÚ) č. 1273/2011, je uvedený v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. októbra 2017

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Vykonávacie nariadenie Komisie (EÚ) č. 1273/2011 zo 7. decembra 2011 otvárajúce a stanovujúce správu určitých colných kvót na dovoz ryže a zlomkovej ryže (Ú. v. EÚ L 325, 8.12.2011, s. 6).

      (3)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).

      PRÍLOHA

         Množstvá, ktoré sa majú prideliť na čiastkové obdobie október 2015 podľa vykonávacieho nariadenia (EÚ) č. 1273/2011, a konečné percentuálne podiely využitia na rok 2017

                  a)

                  Kvóta na bielenú alebo polobielenú ryžu patriacu pod číselný znak KN 1006 30 podľa článku 1 ods. 1 písm. a) vykonávacieho nariadenia (EÚ) č. 1273/2011:

                              Pôvod

                              Poradové číslo

                              Alokačný koeficient na čiastkové obdobie október 2017

                              Konečný percentuálny podiel využitia kvóty na rok 2017

                              Spojené štáty americké

                              09.4127

                              97,44 %

                              Thajsko

                              09.4128

                              99,18 %

                              Austrália

                              09.4129

                              54,71 %

                              Iný pôvod

                              09.4130

                              100,00 %

                              Všetky krajiny

                              09.4138

                              1,016010 %

                              100,00 %

                  b)

                  Kvóta na lúpanú ryžu patriacu pod číselný znak KN 1006 20 podľa článku 1 ods. 1 písm. b) vykonávacieho nariadenia (EÚ) č. 1273/2011:

                              Pôvod

                              Poradové číslo

                              Alokačný koeficient na čiastkové obdobie október 2017

                              Konečný percentuálny podiel využitia kvóty na rok 2017

                              Všetky krajiny

                              09.4148

                              — (1)

                              1,44 %

                  c)

                  Kvóta na zlomkovú ryžu patriacu pod číselný znak KN 1006 40 00 podľa článku 1 ods. 1 písm. c) vykonávacieho nariadenia (EÚ) č. 1273/2011:

                              Pôvod

                              Poradové číslo

                              Konečný percentuálny podiel využitia kvóty na rok 2017

                              Thajsko

                              09.4149

                              2,28 %

                              Austrália

                              09.4150

                              5,25 %

                              Guyana

                              09.4152

                              0,00 %

                              Spojené štáty americké

                              09.4153

                              0,76 %

                              Iný pôvod

                              09.4154

                              100,00 %

                  d)

                  Kvóta na bielenú alebo polobielenú ryžu patriacu pod číselný znak KN 1006 30 podľa článku 1 ods. 1 písm. d) vykonávacieho nariadenia (EÚ) č. 1273/2011:

                              Pôvod

                              Poradové číslo

                              Konečný percentuálny podiel využitia kvóty na rok 2017

                              Thajsko

                              09.4112

                              100,00 %

                              Spojené štáty americké

                              09.4116

                              100,00 %

                              India

                              09.4117

                              100,00 %

                              Pakistan

                              09.4118

                              100,00 %

                              Iný pôvod

                              09.4119

                              100,00 %

                              Všetky krajiny

                              09.4166

                              100,00 %

                  e)

                  Kvóta na zlomkovú ryžu patriacu pod číselný znak KN 1006 40 00 podľa článku 1 ods. 1 písm. e) vykonávacieho nariadenia (EÚ) č. 1273/2011:

                              Pôvod

                              Poradové číslo

                              Alokačný koeficient na čiastkové obdobie október 2017

                              Konečný percentuálny podiel využitia kvóty na rok 2017

                              Všetky krajiny

                              09.4168

                              — (2)

                              100,00 %

         (1)  Počas tohto čiastkového obdobia sa neuplatňuje alokačný koeficient: Komisii nebola oznámená ani jedna žiadosť o povolenie.

         (2)  V rámci tohto čiastkového obdobia už nie je dostupné žiadne množstvo.


title: Vykonávacie nariadenie Komisie (EÚ) 2017/2004 z 8. novembra 2017, ktorým sa schvaľuje 2-metyl-2H-izotiazol-3-ón ako existujúca účinná látka na použitie v biocídnych výrobkoch typu 12 (Text s významom pre EHP )

text:
               9.11.2017

               SK

               Úradný vestník Európskej únie

               L 290/11

         VYKONÁVACIE NARIADENIE KOMISIE (EÚ) 2017/2004
   z 8. novembra 2017,
   ktorým sa schvaľuje 2-metyl-2H-izotiazol-3-ón ako existujúca účinná látka na použitie v biocídnych výrobkoch typu 12
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:

               (1)

               Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú hodnotiť z hľadiska ich prípadného schválenia na používanie v biocídnych výrobkoch. Tento zoznam obsahuje aj 2-metyl-2H-izotiazol-3-ón.

               (2)

               2-metyl-2H-izotiazol-3-ón bol hodnotený z hľadiska použitia vo výrobkoch typu 12, konzervačné prostriedky proti tvorbe slizu, opísaných v prílohe V k nariadeniu (EÚ) č. 528/2012.

               (3)

               Ako hodnotiaci príslušný orgán bolo určené Slovinsko, ktoré predložilo 7. apríla 2016 hodnotiacu správu spolu so svojimi odporúčaniami.

               (4)

               V súlade s článkom 7 ods. 2 delegovaného nariadenia (EÚ) č. 1062/2014 Výbor pre biocídne výrobky s prihliadnutím na závery hodnotiaceho príslušného orgánu 2. marca 2017 sformuloval stanovisko Európskej chemickej agentúry.

               (5)

               Na základe daného stanoviska možno vychádzať z toho, že biocídne výrobky typu 12 s obsahom 2-metyl-2H-izotiazol-3-ónu vyhovujú požiadavkám článku 19 ods. 1 písm. b) nariadenia (EÚ) č. 528/2012, pokiaľ sú splnené určité špecifikácie a podmienky súvisiace s ich použitím.

               (6)

               Preto je vhodné schváliť 2-metyl-2H-izotiazol-3-ón na používanie v biocídnych výrobkoch typu 12 s výhradou splnenia určitých špecifikácií a podmienok.

               (7)

               Keďže 2-metyl-2H-izotiazol-3-ón spĺňa kritériá na klasifikáciu ako kožný senzibilizátor podkategórie 1A špecifikovanej v prílohe I k nariadeniu Európskeho parlamentu a Rady (ES) č. 1272/2008 (3), výrobky, ktoré boli ošetrené 2-metyl-2H-izotiazol-3-ónom alebo ktoré ho obsahujú, by preto mali byť pri uvádzaní na trh príslušným spôsobom označené.

               (8)

               Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.

               (9)

               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

         PRIJALA TOTO NARIADENIE:
   Článok 1
   2-metyl-2H-izotiazol-3-ón sa schvaľuje ako účinná látka na použitie v biocídnych výrobkoch typu 12, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. novembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 167, 27.6.2012, s. 1.

      (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).

      (3)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).

      PRÍLOHA

                  Bežný názov

                  Názov IUPAC
                  Identifikačné čísla

                  Minimálny stupeň čistoty účinnej látky (1)

                  Dátum schválenia

                  Dátum skončenia platnosti schválenia

                  Typ výrobku

                  Osobitné podmienky

                  2-metyl-2H-izotiazol-3-ón

                  Názov IUPAC:
                  2-metyl-2H-izotiazol-3-ón
                  EC č.: 220-239-6
                  CAS č.: 2682-20-4

                  950 g/kg

                  1. apríla 2019

                  31. marca 2029

                  12

                  Autorizácie biocídnych výrobkov podliehajú splneniu týchto podmienok:

                              1.

                              V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.

                              2.

                              Vzhľadom na riziká zistené v prípade hodnotených použití sa v rámci hodnotenia výrobku musí venovať osobitná pozornosť:

                                          a)

                                          priemyselným a profesionálnym používateľom;

                                          b)

                                          povrchovej vode a čistiarňam odpadových vôd.

                        Ošetrené výrobky sa môžu uvádzať na trh za splnenia tejto podmienky:
                  osoba zodpovedná za uvedenie ošetreného výrobku, ktorý bol ošetrený 2-metyl-2H-izotiazol-3-ónom alebo látkou, ktorá ho obsahuje, na trh musí zabezpečiť, aby označenie takto ošetreného výrobku obsahovalo informácie uvedené v článku 58 ods. 3 druhom pododseku nariadenia (EÚ) č. 528/2012.

         (1)  Čistota uvedená v tomto stĺpci predstavuje minimálny stupeň čistoty hodnotenej účinnej látky. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická ekvivalencia s hodnotenou účinnou látkou.


title: Vykonávacie nariadenie Komisie (EÚ) 2017/1971 z 26. októbra 2017 o zatriedení určitého tovaru do kombinovanej nomenklatúry

text:
                  31.10.2017

                  SK

                  Úradný vestník Európskej únie

                  L 281/11

            VYKONÁVACIE NARIADENIE KOMISIE (EÚ) 2017/1971
      z 26. októbra 2017
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:

                  (1)

                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                  (2)

                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                  (3)

                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                  (4)

                  Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                  (5)

                  Opatrenia stanovené v tomto nariadení sú v súlade so stanoviskom Výboru pre colný kódex,

            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 26. októbra 2017

               Za Komisiu

               v mene predsedu

            Stephen QUEST

               generálny riaditeľ

               Generálne riaditeľstvo pre dane a colnú úniu

         (1)  Ú. v. EÚ L 269, 10.10.2013, s. 1.

         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

         PRÍLOHA

                     Opis tovaru

                     Zatriedenie (číselný znak KN)

                     Odôvodnenie

                     (1)

                     (2)

                     (3)

                     Elektronické prístroje (tzv. polovodičové jednotky (SSD) – „Solid State Drive“) s rozmermi približne 100 × 70 × 7 mm, v 2,5 palcovom formáte a pamäťou s kapacitou 128 GB.
                     Ide o polovodičové elektronické pamäťové zariadenie založené na stavbe pevných materiálov (solid state), s flash pamäťou na ukladanie energeticky nezávislých údajov a pamäťou DRAM (Dynamic Random Access Memory).
                     Sú vybavené rozhraním SATA (Serial Advanced Technology Attachment), ktoré umožňuje ich zabudovanie do stroja na automatické spracovanie údajov a používajú sa ako interné pamäťové dátové zariadenie.
                     (Pozri obrázok) (*1)

                     8471 70 98

                     Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 5 (C) k 84. kapitole a znením číselných znakov KN 8471 , 8471 70  a 8471 70 98 .
                     Objektívne charakteristické vlastnosti výrobku, ako napríklad rozhranie SATA, veľkosť a formát, sú charakteristickými vlastnosťami zariadenia druhov používaných hlavne v strojoch na automatické spracovanie údajov. Výrobok je priamo pripojiteľný k centrálnej spracovateľskej jednotke a je schopný prijímať alebo odovzdávať údaje vo forme, ktorú systém dokáže použiť. Zatriedenie do položky 8523  ako pevné energeticky nezávislé pamäťové zariadenie je preto vylúčené.
                     Zariadenie sa preto má zatriediť pod číselný znak KN 8471 70 98  ako ostatné pamäťové jednotky pre stroje na automatické spracovanie údajov.

            (*1)  Obrázok slúži len na informačné účely.


title: Vykonávacie nariadenie Komisie (EÚ) 2017/2066 z 13. novembra 2017, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje prášok z horčičných semien ako základná látka a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP )

text:
               14.11.2017

               SK

               Úradný vestník Európskej únie

               L 295/43

         VYKONÁVACIE NARIADENIE KOMISIE (EÚ) 2017/2066
   z 13. novembra 2017,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje prášok z horčičných semien ako základná látka a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 23 ods. 5 v spojení s jeho článkom 13 ods. 2,
   keďže:

               (1)

               V súlade s článkom 23 ods. 3 nariadenia (ES) č. 1107/2009 bola Komisii 6. júna 2016 doručená od ústavu Institut Technique de l'Agriculture Biologique (ITAB) (Francúzsko) žiadosť o schválenie prášku z horčičných semien ako základnej látky. K uvedenej žiadosti boli pripojené informácie požadované v článku 23 ods. 3 druhom pododseku nariadenia (ES) č. 1107/2009.

               (2)

               Komisia požiadala Európsky úrad pre bezpečnosť potravín (ďalej len „úrad“) o odbornú pomoc. Úrad predložil 20. januára 2017 Komisii technickú správu o prášku z horčičných semien (2). Komisia predložila 20. júla 2017 Stálemu výboru pre rastliny, zvieratá, potraviny a krmivá návrh revíznej správy (3) a návrh tohto nariadenia a sfinalizovala ich na účely zasadnutia tohto výboru 6. októbra 2017.

               (3)

               Z dokumentácie poskytnutej žiadateľom vyplýva, že prášok z horčičných semien spĺňa kritériá potraviny podľa vymedzenia v článku 2 nariadenia Európskeho parlamentu a Rady (ES) č. 178/2002 (4). Hoci sa primárne nepoužíva na účely ochrany rastlín, je užitočný pri ochrane rastlín v prípravku, ktorý sa skladá z tejto látky a vody. Preto sa má považovať za základnú látku.

               (4)

               Z vykonaných preskúmaní vyplýva, že v prípade prášku z horčičných semien možno očakávať, že vo všeobecnosti spĺňa požiadavky stanovené v článku 23 nariadenia (ES) č. 1107/2009, najmä pokiaľ ide o spôsoby používania, ktoré boli preskúmané a podrobne opísané v revíznej správe Komisie. Preto je vhodné schváliť prášok z horčičných semien ako základnú látku.

               (5)

               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky a obmedzenia.

               (6)

               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (5) mala zodpovedajúcim spôsobom zmeniť.

               (7)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Schválenie základnej látky
   Látka prášok z horčičných semien sa schvaľuje ako základná látka podľa prílohy I.
   Článok 2
   Zmeny vykonávacieho nariadenia (EÚ) č. 540/2011
   Vykonávacie nariadenie (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. novembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  EFSA, 2017. Technical report on the outcome of the consultation with Member States and EFSA on the basic substance application for mustard seeds powder from Sinapis alba (Brassica alba), Brassica juncea and Brassica nigra for use in plant protection as fungicide [Technická správa o výsledku konzultácií s členskými štátmi a úradom EFSA, pokiaľ ide o žiadosť týkajúcu sa základnej látky prášok z horčičných semien z rastlín Sinapis alba (Brassica alba), Brassica juncea a Brassica nigra na použitie v prípravkoch na ochranu rastlín ako fungicídu]. Podporná publikácia EFSA 2017: EN-1169. 35 s doi:10.2903/sp.efsa.2017.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

      (4)  Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).

      (5)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      PRÍLOHA I

                  Bežný názov, identifikačné čísla

                  Názov IUPAC

                  Čistota (1)

                  Dátum schválenia

                  Osobitné ustanovenia

                  prášok z horčičných semien

                  neuvádza sa

                  potravinová akostná trieda

                  4. decembra 2017

                  Prášok z horčičných semien sa musí používať v súlade s osobitnými podmienkami, ktoré sú zahrnuté v záveroch revíznej správy o prášku z horčičných semien (SANTE/11309/2017), a najmä v dodatkoch I a II k uvedenej správe.

         (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.

      PRÍLOHA II
      V časti C prílohy k vykonávaciemu nariadeniu (EÚ) č. 540/2011 sa dopĺňa táto položka:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Dátum schválenia

                     Osobitné ustanovenia

                     „18

                     prášok z horčičných semien

                     neuvádza sa

                     potravinová akostná trieda

                     4. decembra 2017

                     Prášok z horčičných semien sa musí používať v súlade s osobitnými podmienkami, ktoré sú zahrnuté v záveroch revíznej správy o prášku z horčičných semien (SANTE/11309/2017), a najmä v dodatkoch I a II k uvedenej správe.“

         (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.


title: Vykonávacie nariadenie Komisie (EÚ) 2017/1964 zo 17. augusta 2017, ktorým sa mení vykonávacie nariadenie (EÚ) 2016/1239, pokiaľ ide o určité pravidlá týkajúce sa lehôt a oznámení množstiev, na ktoré sa vzťahujú licencie v sektore ryže (Text s významom pre EHP )

text:
               28.10.2017

               SK

               Úradný vestník Európskej únie

               L 279/34

         VYKONÁVACIE NARIADENIE KOMISIE (EÚ) 2017/1964
   zo 17. augusta 2017,
   ktorým sa mení vykonávacie nariadenie (EÚ) 2016/1239, pokiaľ ide o určité pravidlá týkajúce sa lehôt a oznámení množstiev, na ktoré sa vzťahujú licencie v sektore ryže
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 223 ods. 3 písm. b) a c),
   keďže:

               (1)

               Vo vykonávacom nariadení Komisie (EÚ) 2016/1239 (2) sa stanovujú pravidlá uplatňovania nariadenia (EÚ) č. 1308/2013, pokiaľ ide o systém dovozných a vývozných licencií vrátane licencií vzťahujúcich sa na ryžu. Takisto sa v ňom stanovujú podrobné pravidlá týkajúce sa oznámení, ktoré členské štáty majú postupovať Komisii.

               (2)

               Je potrebné objasniť určité pravidlá týkajúce sa lehôt vrátane lehôt na oznamovanie množstiev výrobkov, na ktoré sa vzťahujú colné kvóty.

               (3)

               Je vhodné zahrnúť povinnosť členských štátov oznamovať Komisii množstvá ryže, na ktoré sa licencie vzťahujú, pretože existovala v predchádzajúcich nariadeniach.

               (4)

               Vykonávacie nariadenie (EÚ) 2016/1239 by sa preto malo zodpovedajúcim spôsobom zmeniť.

               (5)

               V záujme jasnosti a právnej istoty by toto nariadenie malo nadobudnúť účinnosť v rovnaký deň ako delegované nariadenie Komisie (EÚ) 2017/1965 (3), ktorým sa mení delegované nariadenie (EÚ) 2016/1237 (4) v súvislosti s oznámeniami v sektore ryže.

               (6)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Vykonávacie nariadenie (EÚ) 2016/1239 sa mení takto:

               1.

               Článok 3 sa mení takto:

                           a)

                           odsek 3 sa nahrádza takto:
                           „3.   Ak je v tomto nariadení stanovené obdobie pre určitý postup a začiatok alebo koniec uvedeného obdobia pripadá na sobotu, nedeľu alebo štátny sviatok v zmysle nariadenia (EHS, Euratom) č. 1182/71:

                                       a)

                                       uplatniteľným dňom začatia bude nasledujúci pracovný deň, ktorý sa začne o 00.00 hod., pričom sa zohľadnia oficiálne úradné hodiny;

                                       b)

                                       odchylne od článku 3 ods. 2 písm. b) a ods. 4 uvedeného nariadenia, uplatniteľným dňom ukončenia je nasledujúci pracovný deň, ktorý sa končí o 13.00 hod. bruselského času.“

                           b)

                           dopĺňa sa tento odsek 4:
                           „4.   Odchylne od odseku 3, ak sa na účely tohto nariadenia pri oznámeniach množstiev výrobkov, na ktoré sa vzťahujú žiadosti o licencie v rámci colnej kvóty, alebo pri oznámeniach o nevyužitých množstvách v rámci colnej kvóty uplatňuje lehota, predmetná lehota sa končí uplynutím poslednej hodiny posledného dňa bez ohľadu na to, či daný deň pripadá na sobotu, nedeľu alebo štátny sviatok.“

               2.

               Vkladá sa tento článok 19 a:
               „Článok 19a
               Oznámenia týkajúce sa ryže
               Členské štáty Komisii denne oznamujú:

                           a)

                           celkové množstvá, na ktoré sa vzťahujú vydané licencie, podľa pôvodu a kódu výrobku, pokiaľ ide o dovozné licencie iné než licencie určené na spravovanie dovozných colných kvót;

                           b)

                           celkové množstvá, na ktoré sa vzťahujú vydané licencie, podľa kódu výrobku, pokiaľ ide o vývozné licencie.“

         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. augusta 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Vykonávacie nariadenie Komisie (EÚ) 2016/1239 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o systém dovozných a vývozných licencií (Ú. v. EÚ L 206, 30.7.2016, s. 44).

      (3)  Delegované nariadenie Komisie (EÚ) 2017/1965 zo 17. augusta 2017, ktorým sa mení delegované nariadenie (EÚ) 2016/1237, pokiaľ ide o povahu a typ informácií, ktoré treba oznamovať na účely licencií v sektore ryže (pozri stranu 36 tohto úradného vestníka).

      (4)  Delegované nariadenie Komisie (EÚ) 2016/1237 z 18. mája 2016, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o pravidlá uplatňovania systému dovozných a vývozných licencií, a ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o pravidlá týkajúce sa uvoľnenia a prepadnutia zábezpeky zloženej pre takéto licencie, ktorým sa menia nariadenia Komisie (ES) č. 2535/2001, (ES) č. 1342/2003, (ES) č. 2336/2003, (ES) č. 951/2006, (ES) č. 341/2007 a (ES) č. 382/2008 a zrušujú nariadenia Komisie (ES) č. 2390/98, (ES) č. 1345/2005, (ES) č. 376/2008 a (ES) č. 507/2008 (Ú. v. EÚ L 206, 30.7.2016, s. 1).


title: Vykonávacie nariadenie Komisie (EÚ) 2017/1992 zo 6. novembra 2017, ktorým sa do registra chránených označení pôvodu a chránených zemepisných označení zapisuje názov „Slavonski kulen“/„Slavonski kulin“ (CHZO)

text:
               7.11.2017

               SK

               Úradný vestník Európskej únie

               L 288/2

         VYKONÁVACIE NARIADENIE KOMISIE (EÚ) 2017/1992
   zo 6. novembra 2017,
   ktorým sa do registra chránených označení pôvodu a chránených zemepisných označení zapisuje názov „Slavonski kulen“/„Slavonski kulin“ (CHZO)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho články 15 ods. 1 a 52 ods. 3 písm. b),
   keďže:

               (1)

               Žiadosť Chorvátska o zápis názvu „Slavonski kulen“/„Slavonski kulin“ do registra ako chráneného zemepisného označenia (CHZO) bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Dňa 11. februára 2016 dostala Komisia od Slovinska oznámenie o námietke. Súvisiaca odôvodnená námietka bola Komisii doručená 7. apríla 2016.

               (3)

               Komisia považovala námietku za prípustnú, takže listom z 13. mája 2016 vyzvala Chorvátsko a Slovinsko, aby počas troch mesiacov uskutočnili príslušné konzultácie v snahe dosiahnuť vzájomnú dohodu podľa svojich vnútroštátnych postupov.

               (4)

               Stranám sa nepodarilo dospieť k dohode. Komisii boli riadne poskytnuté informácie týkajúce sa príslušných konzultácií medzi chorvátskou a slovinskou stranou. Komisia by preto mala s prihliadnutím na výsledky týchto konzultácii prijať rozhodnutie v súlade s postupom uvedeným v článku 52 ods. 3 písm. b) nariadenia (EÚ) č. 1151/2012.

               (5)

               Komisia posúdila tvrdenia v odôvodnenej námietke a informáciách týkajúcich sa rokovaní medzi zainteresovanými stranami, ktoré jej boli poskytnuté, a dospela k záveru, že názov „Slavonski kulen“/„Slavonski kulin“ by sa mal zapísať do registra ako CHZO.

               (6)

               V súlade s článkom 10 ods. 1 písm. c) nariadenia (EÚ) č. 1151/2012 namietateľ tvrdí, že zápis názvu „Slavonski kulen“/„Slavonski kulin“ ako chráneného zemepisného označenia by ohrozil existenciu zhodného názvu výrobku, ktorý je v súlade s právnymi predpismi na trhu viac ako päť rokov pred dátumom uverejnenia podľa článku 50 ods. 2 písm. a).

               (7)

               Namietateľ uvádza, že slovinský výrobca Celjske mesnine d. d. už vyše 25 rokov legitímne vyrába a uvádza na trh výrobok Slavonski kulen, pričom priemerný objem výroby predstavuje približne 70 ton. Príjmy z výrobku Slavonski kulen vyrábaného v Slovinsku predstavujú približne 450 000 EUR ročne a vzhľadom na jeho vysokú kvalitu objem výroby narastá. Namietateľ poskytol dôkazy, že Slavonski kulen vyrábaný v Slovinsku je za posledných desať rokov na trhu v Slovinsku, ako aj v iných krajinách EÚ (Rakúsko, Nemecko, Dánsko, Švédsko, Chorvátsko) a tretích krajinách (Srbsko, Bosna a Hercegovina).

               (8)

               Neboli predložené žiadne dôkazy, ktoré by vyvracali tvrdenie namietateľa, že používanie názvu Slavonski kulen v Slovinsku nemalo nikdy za cieľ využívať renomé názvu chorvátskeho výrobku, a v súvislosti s pôvodom výrobku nedochádzalo k uvádzaniu spotrebiteľov do omylu.

               (9)

               Na základe uvedených skutočností by zápis názvu „Slavonski kulen“/„Slavonski kulin“ ako CHZO a z toho vyplývajúci zákaz používania tohto názvu ohrozili existenciu zhodného názvu výrobku, ktorý používa spoločnosť Celjske mesnine. Nedošlo k spochybneniu splnenia požiadaviek na zápis názvu „Slavonski kulen“/„Slavonski kulin“ (CHZO). Názov teda spĺňa podmienky na zápis do registra ako CHZO.

               (10)

               Na základe informácií uvedených v námietke Slovinska, ktorá obsahuje dôkazy o tom, že Slavonski kulen vyrábaný v Slovinsku je v súlade s právnymi predpismi na trhu viac ako päť rokov pred dátumom uverejnenia, no nie viac ako 25 rokov, je však vhodné poskytnúť slovinskej spoločnosti Celjske mesnine d. d. päťročné prechodné obdobie, počas ktorých bude môcť naďalej používať názov ohrozený zápisom do registra a súčasne prispôsobiť marketing svojho výrobku na trhu.

               (11)

               Ochrana sa poskytuje výrazu „Slavonski kulen“/„Slavonski kulin“ ako celku, no prvok daného výrazu, ktorý sa neviaže na zemepisnú oblasť, t. j. „kulen“/„kulin“, označujúci druh klobásy, sa môže naďalej používať a prekladať do iných jazykov v celej Únii za predpokladu, že budú dodržané zásady a pravidlá právneho systému Európskej únie.

               (12)

               Vzhľadom na uvedené skutočnosti by sa mal názov „Slavonski kulen“/„Slavonski kulin“ zapísať do registra chránených označení pôvodu a chránených zemepisných označení.

               (13)

               Opatrenia stanovené v tomto nariadení sú v súlade so stanoviskom Výboru pre politiku kvality poľnohospodárskych výrobkov,

         PRIJALA TOTO NARIADENIE:
   Článok 1
   Názov „Slavonski kulen“/„Slavonski kulin“ (CHZO) sa zapisuje do registra.
   Názov uvedený v prvom odseku sa vzťahuje na výrobok triedy 1.2 Mäsové výrobky (tepelne spracované, solené, údené atď.) uvedenej v prílohe XI k vykonávaciemu nariadeniu Komisie (EÚ) č. 668/2014 (3).
   Článok 2
   Výraz „kulen“/„kulin“ sa vrátane prekladov môže naďalej používať na celom území Európskej únie za predpokladu, že budú dodržané zásady a pravidlá právneho systému Európskej únie.
   Článok 3
   Slovinská spoločnosť Celjske mesnine d. d. môže počas piatich rokov odo dňa nadobudnutia účinnosti tohto nariadenia naďalej používať výraz „Slavonski kulen“ na označenie výrobku, ktorý nezodpovedá špecifikácii výrobku „Slavonski kulen“/„Slavonski kulin“ (CHZO).
   Článok 4
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. novembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 375, 12.11.2015, s. 9.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2017/2205 z 29. novembra 2017 o podrobných pravidlách postupov oznamovania úžitkových vozidiel s vážnymi alebo nebezpečnými chybami zistenými počas cestnej technickej kontroly (Text s významom pre EHP )

text:
               30.11.2017

               SK

               Úradný vestník Európskej únie

               L 314/3

         VYKONÁVACIE NARIADENIE KOMISIE (EÚ) 2017/2205
   z 29. novembra 2017
   o podrobných pravidlách postupov oznamovania úžitkových vozidiel s vážnymi alebo nebezpečnými chybami zistenými počas cestnej technickej kontroly
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2014/47/EÚ z 3. apríla 2014 o cestnej technickej kontrole úžitkových vozidiel prevádzkovaných v Únii a o zrušení smernice 2000/30/ES (1), a najmä na jej článok 18 ods. 1,
   keďže:

               (1)

               V súlade s článkom 18 ods. 1 smernice 2014/47/EÚ v prípadoch, keď sa na vozidle, ktoré nie je evidované v členskom štáte kontroly, zistia okrem iného vážne alebo nebezpečné chyby, musí kontaktné miesto oznámiť výsledky tejto kontroly kontaktnému miestu členského štátu, v ktorom je vozidlo evidované. Toto oznámenie obsahuje prvky správy o cestnej kontrole stanovené v prílohe IV, ktorú musí vypracovať kontrolný technik po ukončení podrobnejšej kontroly v súlade s článkom 16 ods. 2 smernice 2014/47/EÚ.

               (2)

               Na uľahčenie komunikácie medzi národnými kontaktnými miestami je potrebné, aby Komisia prijala podrobné pravidlá vykonávania postupu oznamovania.

               (3)

               V súlade s článkom 18 ods. 1 smernice 2014/47/EÚ sa tieto oznámenia prednostne poskytujú prostredníctvom vnútroštátneho elektronického registra uvedeného v článku 16 nariadenia Európskeho parlamentu a Rady (ES) č. 1071/2009 (2).

               (4)

               V článku 16 ods. 2 nariadenia (ES) č. 1071/2009 sa stanovuje povinný minimálny obsah vnútroštátnych elektronických registrov. Prvky správy o cestnej kontrole stanovené v prílohe IV k smernici 2014/47/EÚ však nie sú súčasťou povinného minimálneho obsahu.

               (5)

               V článku 16 ods. 5 nariadenia (ES) č. 1071/2009 sa stanovuje, že vnútroštátne elektronické registre majú byť navzájom prepojené.

               (6)

               Vzhľadom na obmedzený rozsah pôsobnosti článku 16 ods. 2 nariadenia (ES) č. 1071/2009 a z toho vyplývajúci obmedzený rozsah systému Európskych registrov podnikov cestnej dopravy (ďalej len „ERRU“) nemôžu sa oznámenia uvedené v článku 18 ods. 1 smernice 2014/47/EÚ poskytovať prostredníctvom vnútroštátnych elektronických registrov s použitím uvedeného systému.

               (7)

               S cieľom zabrániť zbytočnému administratívnemu zaťaženiu a nákladom by sa mala architektúra systému ERRU použiť na vývoj systému zasielania správ o oznámeniach uvedených v článku 18 ods. 1 smernice 2014/47/EÚ.

               (8)

               Spoločné pravidlá prepojenia prostredníctvom ERRU sú stanovené v nariadení Komisie (EÚ) č. 1213/2010 (3).

               (9)

               Vykonávacím nariadením Komisie (EÚ) 2016/480 (4) sa od 30. januára 2019 zavedú podstatné zmeny všeobecných funkcií systému ERRU a nahradí nariadenie Komisie (EÚ) č. 1213/2010. Systém zasielania správ používaný na oznámenia o cestných kontrolách (CK) bude vychádzať zo všeobecných funkcií ERRU.

               (10)

               V záujme obmedzenia administratívneho zaťaženia a postupov a zabezpečenia koherentnosti je preto potrebné, aby sa aj systém zasielania správ používaný na oznámenia po vykonaní CK začal uplatňovať od 30. januára 2019.

               (11)

               Na spracovanie všetkých osobných údajov v súlade so smernicou 2014/47/EÚ sa vzťahujú ustanovenia o ochrane osobných údajov stanovené najmä v smernici Európskeho parlamentu a Rady 95/46/ES (5). Členské štáty by mali predovšetkým prijať príslušné bezpečnostné opatrenia na ochranu pred zneužitím osobných údajov.

               (12)

               Na spracovanie všetkých osobných údajov v súlade so smernicou 2014/47/EÚ sa v príslušných prípadoch vzťahujú ustanovenia o ochrane osobných údajov stanovené v nariadení Európskeho parlamentu a Rady (ES) č. 45/2001 (6).

               (13)

               Opatrenia stanovené v tomto nariadení sa prijímajú v súlade so stanoviskom výboru zriadeného podľa článku 19 ods. 1 smernice Európskeho parlamentu a Rady 2014/45/EÚ (7),

         PRIJALA TOTO NARIADENIE:
   Článok 1
   Predmet úpravy
   Týmto nariadením sa stanovujú pravidlá oznamovania výsledkov cestnej technickej kontroly úžitkových vozidiel s vážnymi alebo nebezpečnými chybami poskytnutých prostredníctvom systému CK uvedeného v článku 3.
   Článok 2
   Vymedzenie pojmov
   Popri vymedzení pojmov, ktoré sa stanovujú v nariadení (EÚ) 2016/480, sa na účely tohto nariadenia uplatňuje toto vymedzenie pojmov:

               1.

               „správa o CK“ je správa o oznámení po vykonaní podrobnejšej cestnej technickej kontroly uvedenej v článku 10 ods. 3 smernice 2014/47/EÚ, ktorá sa posiela prostredníctvom systému CK alebo inej zabezpečenej siete v štruktúrovanom formáte podľa prílohy k tomuto nariadeniu.

               2.

               „správa o podrobnejšej CK“ je dokument vydaný po podrobnejšej cestnej kontrole uvedenej v článku 16 ods. 2 smernice 2014/47/EÚ.

               3.

               „členský štát evidencie“ je členský štát, v ktorom je vozidlo evidované, alebo v prípadoch, keď vozidlo nepodlieha registrácii podľa vnútroštátnych právnych predpisov, uvedené do prevádzky.

         Článok 3
   Systém CK
   1.   Komisia zriadi systém zasielania správ (systém CK) s použitím architektúry systému zasielania správ Európskeho registra podnikov cestnej dopravy v súlade s nariadením (EÚ) 2016/480. Systém CK uľahčuje povinnosť oznamovania stanovenú v článku 18 ods. 1 smernice 2014/47/EÚ.
   2.   Systém CK musí spĺňať technické špecifikácie stanovené v prílohe I, prílohe III bodoch 1 a 2, prílohách V, VI a VII k vykonávaciemu nariadeniu (EÚ) 2016/480 a v prílohe k tomuto nariadeniu.
   Článok 4
   Oznámenie
   1.   Kontaktné miesto členského štátu, ktorý vykonal cestnú technickú kontrolu, bezodkladne oznámi výsledky kontroly členskému štátu evidencie.
   2.   Členský štát o vykonaní cestnej technickej kontroly upovedomí členský štát evidencie s použitím systému CK a v súlade s postupmi a technickými požiadavkami stanovenými v prílohe.
   Článok 5
   Nadobudnutie účinnosti a uplatňovanie
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 30. júna 2020.
   Článok 4 ods. 1 sa však uplatňuje od 20. mája 2018.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. novembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 127, 29.4.2014, s. 134.

      (2)  Nariadenie Európskeho parlamentu a Rady (ES) č. 1071/2009 z 21. októbra 2009, ktorým sa ustanovujú spoločné pravidlá týkajúce sa podmienok, ktoré je potrebné dodržiavať pri výkone povolania prevádzkovateľa cestnej dopravy, a ktorým sa zrušuje smernica Rady 96/26/ES (Ú. v. EÚ L 300, 14.11.2009, s. 51).

      (3)  Nariadenie Komisie (EÚ) č. 1213/2010 zo 16. decembra 2010, ktorým sa ustanovujú spoločné pravidlá týkajúce sa vzájomného prepojenia vnútroštátnych elektronických registrov podnikov cestnej dopravy (Ú. v. EÚ L 335, 18.12.2010, s. 21).

      (4)  Vykonávacie nariadenie Komisie (EÚ) 2016/480 z 1. apríla 2016, ktorým sa stanovujú spoločné pravidlá týkajúce sa vzájomného prepojenia vnútroštátnych elektronických registrov podnikov cestnej dopravy a ktorým sa zrušuje nariadenie (EÚ) č. 1213/2010 (Ú. v. EÚ L 87, 2.4.2016, s. 4).

      (5)  Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 23.11.1995, s. 31).

      (6)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

      (7)  Smernica Európskeho parlamentu a Rady 2014/45/EÚ z 3. apríla 2014 o pravidelnej kontrole technického stavu motorových vozidiel a ich prípojných vozidiel a o zrušení smernice 2009/40/ES (Ú. v. EÚ L 127, 29.4.2014, s. 51).

      PRÍLOHA

         Minimálne požiadavky na obsah správ XML

      1.   Záhlavie

      Všetky správy XML vymieňané so systémom musia mať rovnaké záhlavie na identifikáciu odosielateľa, príjemcu, dátumu a času odoslania, a niektoré technické informácie.

                  „Common Header“ (Spoločné záhlavie)

                  Povinný údaj

                  Version (Verzia)

                  Oficiálna verzia špecifikácie XML sa určuje prostredníctvom menného priestoru („namespace“) vymedzeného v súbore XSD a v atribúte version (verzia) prvku záhlavia každej správy XML. Číslo verzie („n.m“) sa pri každom zverejnení novej verzie XSD určí ako fixná hodnota.

                  Áno

                  Test Identifier (Identifikátor testovania)

                  Nepovinné ID na testovanie. Iniciátor testu zadá ID údaj a všetci účastníci procesu prepošlú/vrátia ten istý ID údaj. Pri produkcii ho treba ignorovať a pokiaľ je uvedený, nepoužije sa.

                  Nie

                  Technical Identifier (Technický identifikátor)

                  UUID (universally unique identifier) jednoznačne identifikuje každú jednotlivú správu. Odosielateľ vygeneruje UUID a doplní tento atribút. Tento údaj sa nevyužíva na obchodné účely.

                  Áno

                  Workflow Identifier (Identifikátor procesu)

                  Identifikátor (ID) procesu je UUID a vygeneruje ho žiadajúci členský štát. Tento ID údaj sa potom použije vo všetkých správach, ktoré s týmto procesom súvisia.

                  Áno

                  Sent At (Čas odoslania)

                  Dátum a čas, kedy bola správa zaslaná, vo formáte UTC (koordinovaný svetový čas).

                  Áno

                  Timeout (Prekročenie lehoty)

                  Ide o voliteľný atribút dátumu a času (vo formáte UTC). Túto hodnotu stanoví uzol iba v prípade postúpených požiadaviek. Odpovedajúci členský štát sa týmto upovedomuje o čase, keď nastane prekročenie lehoty požiadavky. Je nepovinný, aby sa mohlo rovnaké záhlavie použiť pre všetky typy správ bez ohľadu na to, či sa vyžaduje atribút prekročenia lehoty.
                  NOT USED (nepoužíva sa), keďže iba zasielame oznámenia a neočakávame žiadnu odpoveď.

                  Nie

                  From (Odosielateľ)

                  Kód ISO 3166-1 Alpha 2 členského štátu, ktorý správu odosiela, alebo „EÚ“. (Kód „EÚ“ sa použije, iba keď sa z uzla zasielajú chybové hlásenia).

                  Áno

                  To (Príjemca)

                  Kód ISO 3166-1 Alpha 2 členského štátu, ktorému je správa určená, alebo „EÚ“. (Kód „EÚ“ sa použije, iba keď sa do uzla zasielajú chybové hlásenia).

                  Áno

            2.   Podrobnejšia správa

      Pri oznamovaní výsledku podrobnejšej cestnej technickej kontroly musí správa o CK a automaticky zaslaná správa o potvrdení obsahovať nižšie uvedené prvky.
      V záujme uľahčenia oznamovania sa v správe o CK ako nepovinný obsah uvedie kontrolný zoznam podľa prílohy IV, dôvody nevyhovujúceho stavu a hodnotenie chýb podľa prílohy II k smernici 2014/47/EÚ.
      Správu o CK zasiela vždy členský štát kontroly členskému štátu evidencie. Prijatie správy o CK nesmie byť odmietnuté.
      Správa o potvrdení slúži na potvrdenie príjmu správy o oznámení.

                  „RSI Notification Request“ (Žiadosť o oznámenie CK)

                  Povinný údaj

                  Business Case Identifier (Identifikátor príslušného prípadu)

                  Sériové alebo referenčné číslo označujúce každý jednotlivý prípad.
                  Môže sa použiť ID prípadu, aby sa zachovala kontinuita, keď sa na ten istý prípad vzťahuje viac než jeden proces správ, napríklad pri zaslaní prvotného oznámenia a neskôr podrobnejšieho oznámenia, ktoré sa týkajú rovnakého prípadu.
                  (Text)

                  Áno

                  Sending Authority (Odosielajúci orgán)

                  Príslušný orgán, ktorý vydáva správu o CK.
                  (Text)

                  Áno

                     RSI Details (Podrobnosti o CK)

                     Áno

                  RSI Identifier (Identifikátor CK)

                  Jedinečný identifikačný kód CK v členskom štáte kontroly.
                  Uľahčuje komunikáciu a umožňuje členskému štátu evidencie vyžiadať si ďalšie údaje od členského štátu kontroly, ktorý tento kód môžu využiť na vyhľadávanie v databáze.
                  (Text)

                  Nie

                  Location (Miesto)

                  Miesto vykonania CK. Môžu to byť presné súradnice, obec, mesto atď.
                  (Text)

                  Áno

                  Date/Time (Dátum/čas)

                  Dátum CK vo formáte ISO 8601 UTC (RRRR-MM-DDThh:mm:ssZ)

                  Áno

                  Inspector (kontrolný technik)

                  Meno úradníka, kontrolného technika alebo pracovníka orgánu, ktorý vykonáva CK.
                  (Text)

                  Áno

                     Vehicle Details (Údaje o vozidle)

                     Áno

                  Category (Kategória)

                  Kategória vozidla.

                              —

                              N2 (3,5 až 12 t)

                              —

                              N3 (nad 12 t)

                              —

                              O3 (3,5 až 12 t)

                              —

                              O4 (nad 10 t)

                              —

                              M2 (viac ako 9 sedadiel, do 5 t)

                              —

                              M3 (viac ako 9 sedadiel, nad 5 t)

                              —

                              T5

                              —

                              T1b

                              —

                              T2b

                              —

                              T3b

                              —

                              T4.1b

                              —

                              T4.2b

                              —

                              T4.3b

                              —

                              Iná kategória vozidiel

                        (zoznam s možnosťou výberu, zvoliť možno len jednu položku)

                  Áno

                  Other category (Iná kategória)

                  Uveďte inú kategóriu:

                              —

                              M1, N1, O1, O2, T1a, T2a, T3a, T4a, T4.1a, T4.2a, T4.3a, C, R1a, R1b, R2a, R2b, R3a, R3b, R4a, R4b, S1a, S1b, S2a, S2b, L1e, L2e, L3e, L4e, L5e, L6e, L7e

                        (zoznam s možnosťou výberu, zvoliť možno len jednu položku, iba ak je zvolená Iná kategória, ale nie je to povinné)

                  Nie

                  Registration (Evidencia)

                  Evidenčné číslo vozidla.
                  (Text)

                  Áno

                  VIN

                  Identifikačné číslo vozidla.
                  (Text)

                  Áno

                  Odometer (Počítadlo celkovej prejdenej vzdialenosti)

                  Stav počítadla celkovej prejdenej vzdialenosti vozidla v čase konania CK.
                  UPOZORNENIE: Ak je namontované počítadlo celkovej prejdenej vzdialenosti, toto pole musí byť vyplnené, inak uveďte „0“.
                  (Číslo)

                  Áno

                     Transport Undertaking/Holder Details (Údaje o dopravnom podniku/majiteľovi)

                     Áno (treba vyplniť údaje o podniku alebo majiteľovi)

                     Dopravný podnik

                     Áno (len ak ide o podnik)

                  Undertaking Name (Názov podniku)

                  Názov dopravného podniku.
                  (Text)

                  Áno

                  Undertaking Address (Adresa podniku)

                  Adresa dopravného podniku (adresa, PSČ, mesto, krajina).
                  (Text)

                  Áno

                  Undertaking Community Licence (Licencia Spoločenstva podniku)

                  Číslo licencie Spoločenstva [podľa nariadení (ES) č. 1072/2009 a (ES) č. 1073/2009]
                  UPOZORNENIE: Ak je známa licencia Spoločenstva, musí byť uvedená.
                  (Text)

                  Áno

                     Majiteľ (ak nejde o podnik)

                     Áno (len ak ide o majiteľa)

                     Spoločnosť

                     Áno (len ak je majiteľom spoločnosť)

                  Name (Názov)

                  Názov spoločnosti majiteľa.
                  (Text)

                  Áno

                  Address (Adresa)

                  Adresa spoločnosti majiteľa (adresa, PSČ, mesto, krajina).
                  (Text)

                  Áno

                     Fyzická osoba

                     Áno (len ak je majiteľom fyzická osoba)

                  Family Name (Priezvisko)

                  Priezvisko majiteľa.
                  (Text)

                  Áno

                  First Name (Krstné meno)

                  Krstné meno(-á) majiteľa.
                  (Text)

                  Áno

                  Address (Adresa)

                  Adresa majiteľa (adresa, PSČ, mesto, krajina).
                  (Text)

                  Áno

                  Registration certificate (Osvedčenie o evidencii)

                  Číslo osvedčenia o evidencii.

                  Nie

                     Driver Details (Údaje o vodičovi)

                     Áno

                  Family Name (Priezvisko)

                  Priezvisko vodiča.
                  (Text)

                  Áno

                  First Name (Krstné meno)

                  Krstné meno(-á) vodiča.
                  (Text)

                  Áno

                  Driving licence (Vodičský preukaz)

                  Číslo vodičského preukazu vodiča. (Ak ho možno uviesť na účely lepšej identifikácie).
                  (Text)

                  Nie

                  Driving Licence Country (Krajina vodičského preukazu)

                  Krajina, v ktorej bol vodičský preukaz vydaný, dvojmiestny písmenový kód podľa ISO 3166-1 alpha 2.

                  Nie

                     Checked item (Skontrolovaná položka)

                     (tento oddiel sa opakuje za každú kontrolovanú položku; povinné pre správu o CK a vtedy musí byť aspoň jedna položka uvedená ako skontrolovaná)

                     Áno

                  Item (Položka)

                  Položky určené v kontrolnom zozname podľa prílohy IV k smernici 2014/47/EÚ.
                  Ak je zvolená niektorá položka, znamená to, že bola skontrolovaná.
                  Zoznam položiek:

                              0.

                              Identifikácia

                              1.

                              Brzdové zariadenie

                              2.

                              Riadenie

                              3.

                              Dohľadnosť

                              4.

                              Osvetľovacie zariadenie a elektrický systém

                              5.

                              Nápravy, kolesá, pneumatiky, zavesenie náprav

                              6.

                              Podvozok a jeho príslušenstvo

                              7.

                              Ostatné vybavenie vrátane tachografu a zariadenia na obmedzenie rýchlosti

                              8.

                              Zaťaženie životného prostredia vrátane emisií a úniku paliva a/alebo oleja

                              9.

                              Doplňujúce kontroly pri vozidlách kategórie M2 a M3

                              10.

                              Zabezpečenie nákladu

                        (zoznam s možnosťou výberu, zvoliť možno len jednu položku)

                  Áno

                  Failed? (Nevyhovujúci?)

                  Za každú kontrolovanú položku výsledok kontroly (Vyhovujúci/Nevyhovujúci): True ak Nevyhovujúci
                  (True/False)

                  Áno

                     Checked item detail (Údaje skontrolovanej položky)

                     (ak je výsledkom Nevyhovujúci, za každú kontrolovanú položku sa tento oddiel opakuje pri každej zistenej chybe)

                     Nie (len ak je výsledok Nevyhovujúci, nie je však povinné uviesť podrobnejšie informácie)

                  Reason for failure (Opis chyby)

                  Pri každej kontrolovanej položke = Nevyhovujúci sa uvedú údaje o chybe podľa prílohy II k smernici 2014/47/EÚ.
                  Zoznam položiek:

                              —

                                 0.1.a IDENTIFIKÁCIA VOZIDLA > tabuľky s evidenčným číslom vozidla (ak sa v požiadavkách vyžadujú) > tabuľka(-y) chýba(-jú) alebo je (sú) tak nespoľahlivo upevnená(-é), že by mohla(-i) odpadnúť.

                              —

                                 1.1.1.a BRZDOVÉ VYBAVENIE > mechanický stav a funkcia > pedál prevádzkovej brzdy/čap ručnej páky > Nadmerná tesnosť čapu.

                              —

                                 6.2.5.a.1 PODVOZOK A JEHO PRÍSLUŠENSTVO > kabína a karoséria > sedadlo vodiča > Sedadlo má poškodenú konštrukciu.

                              —

                              Atď.

                        (možnosť výberu zo zoznamu, zvoliť možno len jednu položku, v prípade viac než jednej chyby sa tento pododdiel zopakuje pri každej chybe)

                     Hodnotenie chýb sa neuvádza, je známe v súlade s prílohou II k smernici 2014/47/EÚ.

                     UPOZORNENIE: V prílohe II niektoré opisy chýb nie sú číslované, t. j. 6.2.5.a má dve možnosti a na odlíšenie ich treba v systéme očíslovať ako 1 a 2.

                  Áno

                  Rectified? (Chyba odstránená?)

                  Bola chyba odstránená v členskom štáte kontroly? True – áno
                  (True/False)

                  Nie

                     Result of inspection (Výsledok kontroly)

                     Áno

                  Result of inspection (Výsledok kontroly)

                  Výsledok CK (Vyhovujúci/Nevyhovujúci): True ak Vyhovujúci
                  (True/False)

                  Áno

                  Prohibition or Restriction (Zákaz alebo obmedzenie)

                  Zákaz alebo obmedzenie používania vozidla s nebezpečnými chybami
                  (True/False)

                  Áno

                  PTI Requested? (Vyžiadané vykonanie pravidelnej technickej kontroly?)

                  Požaduje členský štát kontroly, aby členský štát evidencie vykonával pravidelnú technickú kontrolu? True – áno
                  (True/False)

                  Áno

                  RSI Notification Acknowledgement (Potvrdenie oznámenia CK)
                  (Automatické zaslanie)

                  Povinný údaj

                  Status Code (Kód stavu)

                  Kód stavu potvrdenia.
                  (zoznam s možnosťou výberu, zvoliť možno len jednu položku)

                  Áno

                  Status Message (Správa o stave)

                  Prípadné ďalšie poznámky ku kódu stavu.
                  (Text)

                  Nie


title: Vykonávacie nariadenie Komisie (EÚ) 2018/267 z 19. februára 2018 o zatriedení určitého tovaru do kombinovanej nomenklatúry

text:
               23.2.2018

               SK

               Úradný vestník Európskej únie

               L 51/8

         VYKONÁVACIE NARIADENIE KOMISIE (EÚ) 2018/267
   z 19. februára 2018
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselné znaky KN uvedené v stĺpci 2 na základe odôvodnenia uvedeného v stĺpci 3 danej tabuľky.

               (4)

               Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselné znaky KN uvedené v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. februára 2018

            Za Komisiu

            v mene predsedu

         Stephen QUEST

            generálny riaditeľ

            Generálne riaditeľstvo pre dane a colnú úniu

      (1)  Ú. v. EÚ L 269, 10.10.2013, s. 1.

      (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

      PRÍLOHA

                  Opis tovaru

                  Zatriedenie (číselný znak KN)

                  Odôvodnenie

                  (1)

                  (2)

                  (3)

                              1.

                              Výrobok (tzv. predzmes – „masterbatch“) vo forme termoplastických peliet zložených z:

                                          —

                                          levanduľový olej;

                                          —

                                          olej z mäty piepornej;

                                          —

                                          citronelál;

                                          —

                                          benzoan sodný;

                                          —

                                          polymér [etylén-vinylacetát (EVA) alebo polyetylén s nízkou hustotou (LDPE)].

                                    Výrobok sa používa ako surovina na zakomponovanie esenciálnych olejov počas procesu transformácie plastu. Účelom je zabrániť tomu, aby určité živočíchy hrýzli a poškodzovali hotové výrobky z plastu.

                  3302 90 90

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 k 33. kapitole a znením číselných znakov KN 3302 , 3302 90  a 3302 90 90 .
                  Zatriedenie do položky 3901  je vylúčené, keďže polymérny obsah výrobku (EVA alebo LDPE) slúži iba ako nosič esenciálnych olejov.
                  Esenciálne oleje sú hlavnou zložkou a dodávajú výrobku jeho podstatný charakter (t. j. repelentné vlastnosti proti hlodavcom, termitom a iným živočíchom).
                  Výrobok sa preto má zatriediť pod číselný znak KN 3302 90 90  ako ostatné zmesi vonných látok a zmesi na základe jednej alebo niekoľkých týchto látok druhov používaných ako suroviny v priemysle.

                              2.

                              Výrobok (tzv. predzmes – „masterbatch“) vo forme termoplastických peliet zložených z:

                                          —

                                          permetrín (ISO);

                                          —

                                          tymolový olej;

                                          —

                                          eugenolový olej;

                                          —

                                          citralový olej;

                                          —

                                          denatóniumbenzoát;

                                          —

                                          deriváty kyseliny benzoovej;

                                          —

                                          lidokaín (INN);

                                          —

                                          polymér [etylén-vinylacetát (EVA) alebo polyetylén s nízkou hustotou (LDPE)].

                                    Výrobok sa používa ako surovina na zakomponovanie insekticídu počas procesu transformácie plastu. Účelom je zabrániť tomu, aby termity hrýzli a poškodzovali hotové výrobky z plastu.

                  3808 91 10

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 3808 , 3808 91  a 3808 91 10 .
                  Zatriedenie do položky 3901  je vylúčené, keďže polymérny obsah výrobku (EVA alebo LDPE) slúži iba ako nosič insekticídov.
                  Zatriedenie do položky 3302  je vylúčené, keďže vo výrobku sú iba stopy esenciálnych olejov (tymolu, eugenolu a citralu). Neprispievajú preto významne k podstatnému charakteru výrobku. Insekticíd [permetrín (ISO)] je hlavnou zložkou a dodáva výrobku jeho podstatný charakter (t. j. aby pôsobil proti termitom).
                  Výrobok sa preto má zatriediť pod číselný znak KN 3808 91 10  ako insekticíd na základe pyretroidov.


title: Vykonávacie nariadenie Komisie (EÚ) 2018/265 zo 16. februára 2018, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Squacquerone di Romagna“ (CHOP)

text:
               23.2.2018

               SK

               Úradný vestník Európskej únie

               L 51/5

         VYKONÁVACIE NARIADENIE KOMISIE (EÚ) 2018/265
   zo 16. februára 2018,
   ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Squacquerone di Romagna“ (CHOP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného označenia pôvodu „Squacquerone di Romagna“ zapísaného do registra na základe nariadenia Komisie (EÚ) č. 679/2012 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Squacquerone di Romagna“ (CHOP) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. februára 2018

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Vykonávacie nariadenie Komisie (EÚ) č. 679/2012 z 24. júla 2012, ktorým sa do Registra chránených označení pôvodu a chránených zemepisných označení zapisuje názov [Squacquerone di Romagna (CHOP)] (Ú. v. EÚ L 198, 25.7.2012, s. 6).

      (3)  Ú. v. EÚ C 368, 28.10.2017, s. 16.


title: Vykonávacie nariadenie Komisie (EÚ) 2018/268 z 21. februára 2018, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
               23.2.2018

               SK

               Úradný vestník Európskej únie

               L 51/11

         VYKONÁVACIE NARIADENIE KOMISIE (EÚ) 2018/268
   z 21. februára 2018,
   ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
   so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
   keďže:

               (1)

               Nariadením Komisie (ES) č. 1484/95 (3) sa stanovili pravidlá uplatňovania systému dodatočných dovozných ciel a reprezentatívne ceny v sektoroch hydinového mäsa a vajec a pre vaječný albumín.

               (2)

               Z pravidelnej kontroly údajov, z ktorých sa vychádza pri stanovovaní reprezentatívnych cien výrobkov v sektoroch hydinového mäsa a vajec a pre vaječný albumín, vyplýva, že reprezentatívne ceny pre dovoz niektorých výrobkov treba zmeniť, pričom sa zohľadňujú rozdiely v cenách v závislosti od pôvodu.

               (3)

               Nariadenie (ES) č. 1484/95 by sa preto malo zodpovedajúcim spôsobom zmeniť.

               (4)

               Treba zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, a preto by toto nariadenie malo nadobudnúť účinnosť dňom jeho uverejnenia,

         PRIJALA TOTO NARIADENIE:
   Článok 1
   Príloha I k nariadeniu (ES) č. 1484/95 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. februára 2018

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 150, 20.5.2014, s. 1.

      (3)  Nariadenie Komisie (ES) č. 1484/95 z 28. júna 1995 stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

      PRÍLOHA
      „
            PRÍLOHA I

                        Číselný znak KN

                        Opis tovaru

                        Reprezentatívna cena
                        (v EUR/100 kg)

                        Zábezpeka podľa článku 3
                        (v EUR/100 kg)

                        Pôvod (1)

                        0207 12 10

                        Mrazené kuracie trupy označované ako „kurčatá 70 %“

                        116,8

                        0

                        AR

                        0207 12 90

                        Mrazené kuracie trupy označované ako „kurčatá 65 %“

                        132,1

                        0

                        AR

                        118,7

                        0

                        BR

                        0207 14 10

                        Mrazené vykostené kusy z hydiny druhu Gallus domesticus

                        244,4

                        17

                        AR

                        225,4

                        22

                        BR

                        314,4

                        0

                        CL

                        255,8

                        13

                        TH

                        0207 27 10

                        Mrazené vykostené morčacie kusy

                        320,5

                        0

                        BR

                        314,7

                        0

                        CL

                        0408 91 80

                        Vajcia bez škrupín sušené

                        446,6

                        0

                        AR

                        1602 32 11

                        Nevarené prípravky z hydiny druhu Gallus domesticus

                        224,3

                        19

                        BR

                  “

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7).


title: Vykonávacie nariadenie Komisie (EÚ) 2018/244 z 15. februára 2018 o povolení 4-(4-hydroxy-3-metoxyfenyl)bután-2-ónu (vanilylacetón) a 4-(4-metoxyfenyl)bután-2-ónu ako kŕmnej doplnkovej látky pre všetky druhy zvierat a o zamietnutí 1-fenyletanolu (Text s významom pre EHP )

text:
                  23.2.2018

                  SK

                  Úradný vestník Európskej únie

                  L 53/81

            VYKONÁVACIE NARIADENIE KOMISIE (EÚ) 2018/244
      z 15. februára 2018
      o povolení 4-(4-hydroxy-3-metoxyfenyl)bután-2-ónu (vanilylacetón) a 4-(4-metoxyfenyl)bután-2-ónu ako kŕmnej doplnkovej látky pre všetky druhy zvierat a o zamietnutí 1-fenyletanolu
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

            PRIJALA TOTO NARIADENIE:
      Článok 1
      Povolenie
      Látky špecifikované v prílohe, ktoré patria do kategórie doplnkových látok „senzorické doplnkové látky“ a do funkčnej skupiny „aromatické zlúčeniny“, sa za podmienok stanovených v uvedenej prílohe povoľujú ako kŕmne doplnkové látky vo výžive zvierat.
      Článok 2
      Zamietnutie
      Povolenie 1-fenyletanolu ako doplnkovej látky, ktorá patrí do kategórie doplnkových látok „senzorické doplnkové látky“ a do funkčnej skupiny „aromatické zlúčeniny“, sa zamieta.
      Článok 3
      Prechodné opatrenia
      1.   Vanilylacetón, 4-(4-metoxyfenyl)bután-2-ón a 1-fenyletanol, ako aj premixy obsahujúce uvedené látky vyrobené a označené pred 15. septembrom 2018 v súlade s pravidlami platnými pred 15. marcom 2018 možno naďalej uvádzať na trh a používať až do vyčerpania existujúcich zásob.
      2.   Kŕmne suroviny a kŕmne zmesi obsahujúce vanilylacetón, 4-(4-metoxyfenyl)bután-2-ón a 1-fenyletanol, ktoré sú vyrobené a označené pred 15. marcom 2019 v súlade s pravidlami platnými pred 15. marcom 2018, možno naďalej uvádzať na trh a používať až do vyčerpania existujúcich zásob, ak sú pre zvieratá, ktoré sú určené na produkciu potravín.
      3.   Kŕmne suroviny a kŕmne zmesi obsahujúce vanilylacetón, 4-(4-metoxyfenyl)bután-2-ón a 1-fenyletanol, ktoré sú vyrobené a označené pred 15. marcom 2020 v súlade s pravidlami platnými pred 15. marcom 2018, možno naďalej uvádzať na trh a používať až do vyčerpania existujúcich zásob, ak sú pre zvieratá, ktoré nie sú určené na produkciu potravín.
      Článok 4
      Nadobudnutie účinnosti
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 15. februára 2018

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

         (3)  Vestník EFSA (EFSA Journal) (2016) 14(8):4557.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     v mg účinnej látky/kg kompletného krmiva s obsahom vlhkosti 12 %

                        Kategória: senzorické doplnkové látky. Funkčná skupina: aromatické zlúčeniny

                     2b07005

                     —

                     vanilylacetón

                        Zloženie doplnkovej látky

                     vanilylacetón

                        Charakteristika účinnej látky

                     vanilylacetón
                     vyrobený chemickou syntézou
                     Čistota: min. 95 % – kvantitatívna analýza
                     Chemický vzorec: C11H14O3

                     Číslo CAS: 122-48-5
                     Číslo FLAVIS: 07.005

                        Analytická metóda
                         (1)

                     Na stanovenie vanilylacetónu v kŕmnej doplnkovej látke a v kŕmnych aromatických premixoch:
                     plynová chromatografia s hmotnostnou spektrometriou s uzamknutými retenčnými časmi GC-MS-RTL.

                     všetky druhy zvierat

                     —

                     —

                     —

                                 1.

                                 Doplnková látka sa pridáva do krmiva vo forme premixu.

                                 2.

                                 V návode na použitie doplnkovej látky a premixov sa musia uvádzať podmienky skladovania a stability.

                                 3.

                                 Odporúčaný maximálny obsah účinnej látky je 5 mg/kg kompletného krmiva s obsahom vlhkosti 12 %.

                                 4.

                                 Na etikete doplnkovej látky sa musí uviesť:
                                 „Odporúčaný maximálny obsah účinnej látky v kompletnom krmive s obsahom vlhkosti 12 %: 5 mg/kg.“

                                 5.

                                 Na etikete premixov, ako aj pri označovaní kŕmnych surovín a kŕmnych zmesí sa musí uvádzať funkčná skupina, identifikačné číslo, názov a pridané množstvo účinnej látky, ak obsah účinnej látky v kompletnom krmive s obsahom vlhkosti 12 % prekročí: 5 mg/kg.

                                 6.

                                 Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní, kontakte s pokožkou alebo očami. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky, ochranných okuliarov a rukavíc.

                     15.3.2028

                     2b07029

                     —

                     4-(4-metoxyfenyl)bután-2-ón

                        Zloženie doplnkovej látky

                     4-(4-metoxyfenyl)bután-2-ón

                        Charakteristika účinnej látky

                     4-(4-metoxyfenyl)bután-2-ón
                     vyrobený chemickou syntézou
                     Čistota: min. 96 % – kvantitatívna analýza
                     Chemický vzorec: C11H14O2

                     Číslo CAS: 104-20-1
                     Číslo FLAVIS: 07.029

                        Analytická metóda
                         (1)

                     Na určenie 4-(4-metoxyfenyl)bután-2-ónu v kŕmnej doplnkovej látke a v kŕmnych aromatických premixoch:
                     plynová chromatografia s hmotnostnou spektrometriou s uzamknutými retenčnými časmi GC-MS-RTL.

                     všetky druhy zvierat

                     —

                     —

                     —

                                 1.

                                 Doplnková látka sa pridáva do krmiva vo forme premixu.

                                 2.

                                 V návode na použitie doplnkovej látky a premixov sa musia uvádzať podmienky skladovania a stability.

                                 3.

                                 Odporúčaný maximálny obsah účinnej látky je 5 mg/kg kompletného krmiva s obsahom vlhkosti 12 %.

                                 4.

                                 Na etikete doplnkovej látky sa musí uviesť:
                                 „Odporúčaný maximálny obsah účinnej látky v kompletnom krmive s obsahom vlhkosti 12 %: 5 mg/kg.“

                                 5.

                                 Na etikete premixov, ako aj pri označovaní kŕmnych surovín a kŕmnych zmesí sa musí uvádzať funkčná skupina, identifikačné číslo, názov a pridané množstvo účinnej látky, ak obsah účinnej látky v kompletnom krmive s obsahom vlhkosti 12 % prekročí: 5 mg/kg.

                                 6.

                                 Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní, kontakte s pokožkou alebo očami. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky, ochranných okuliarov a rukavíc.

                     15.3.2028

            (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.